ইয়াসের ওয়াটার ওয়ার্ল্ড মনোমুগ্ধকর। এই জগৎটি তৈরি হয়েছে ‘দ্য লিজেন্ড অব দ্য লস্ট পার্ল’ এর থিমে। এটা কিন্তু পৃথিবীর একমাত্র থিমপার্ক যেখানে আমিরাতের ঐতিহ্য ফুটে উঠেছে। বিশাল এক পার্ক। এখানে আছে ৪০টিরও বেশি রাইড, স্লাইড এবং আকর্ষণীয় আরও অন্যান্য জিনিস। আমিরাতের পার্ল ডাইভিংয়ের অভিজ্ঞতা এখানেও মিলতে পারে। তেমনই ব্যবস্থা রাখা হয়েছে সেখানে। সত্যি সত্যিই আপনি গভীরে ডুব দিয়ে মুক্তো সংগ্রহের জন্যে ঝিনুক তুলে আনতে পারেন। যদি মুক্তো মিলে যায়, তো এগুলো বাড়িতে নিতে পারবেন সেখানে ভ্রমণের স্মৃতিচিহ্ন হিসেবে।